Diari Oficial de la Generalitat Valenciana


Sumari del DOGV 8954, del 17-11-2020 (2020/9655)

RESOLUCIÓ de 13 de novembre de 2020, del director general de Centres Docents, per la qual s'estableix el procediment per a la justificació i pagament de les subvencions a centres educatius concertats per a l'organització i el desenvolupament del curs 2020-2021 per la Covid-19.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9655


Data del document
:   13-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de novembre de 2020, del director general de Centres Docents, per la qual s'estableix el procediment per a la justificació i pagament de les subvencions a centres educatius concertats per a l'organització i el desenvolupament del curs 2020-2021 per la Covid-19. [2020/9655]  
Amb el Decret 109/2020, de 7 d'agost, del Consell, s'ha regulat la concessió directa de subvencions a centres educatius concertats per a l'organització i el desenvolupament del curs 2020-2021 per la Covid-19 (DOGV 8879, 11.08.2020). Aquest ha estat modificat pel Decret 141/2020, de 18 de setembre, del Consell, de modificació del Decret 109/2020, de 7 d'agost, del Consell, de concessió directa de subvencions a centres educatius concertats per a l'organització i el desenvolupament del curs 2020-2021 per la Covid-19.  
D'acord amb la redacció donada pel Decret 141/2020, de 18 de setembre, del Consell, seran beneficiàries de les subvencions regulades per aquest decret les entitats titulars dels centres educatius privats concertats que figuren en l'annex. La quantia de la subvenció s'ha desglossat en dos conceptes:  
a) Import corresponent a hores addicionals de professorat.  
b) Import per a adequació d'espais, adquisició de material i despeses de neteja i menjador, dotació pressupostària extraordinària addicional al mòdul d?«Altres despeses» recollit en l'annex I de la Llei 10/2019, de 27 de desembre, de pressupostos de la Generalitat per a l'exercici 2020.  
  
Les actuacions subvencionades s'estructuren, en funció de la seua naturalesa, de la forma següent:  
Tipus de subvenció  
1. Impartició de docència a l'alumnat dels centres privats concertats per part de professorat addicional en funció dels grups extraordinaris creats com a conseqüència de la Covid-19.  
2. Realització de l'adequació necessària d'espais, adquisició de material i despeses de neteja i menjador, necessaris per a la correcta prestació del servei educatiu adaptat a les condicions necessàries com a conseqüència de la pandèmia Covid-19.  
La justificació d'aquestes ajudes es realitzarà, en el cas de l'import per hores addicionals, a través de la documentació necessària per a la inclusió del personal docent contractat en la nòmina de pagament delegat segons allò que preveu l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desplega el règim de concerts educatius i es regula el sistema de pagament delegat dels centres docents privats concertats de la Comunitat Valenciana.  
En el cas del pressupost extraordinari Covid-19 per a l'adequació d'espais, adquisició de material i despeses de neteja i menjador, la justificació es realitzarà prèviament a cadascun dels pagaments previstos en l'article 7.b del Decret 141/2020.  
És procedent, per tant, regular el procediment per a pagament de la dotació d'hores extraordinàries regulades pels decrets 109/2020 i 141/2020, a les cooperatives subjectes al règim específic de finançament i concretar, des del punt de vista tècnic, el procediment per a la justificació de les despeses extraordinàries relacionades amb la Covid-19.  
Per tot això, en virtut de les competències atribuïdes en l'article nou del Decret 109/2020, 7 d'agost, del Consell, resolc:  
  
Primer. Aplicació pressupostària  
L'import d'aquestes ajudes s'imputarà a l'aplicació 36.50.35.761.5.189.92, línia S100700, «Ajudes a centres concertats com a conseqüència de la pandèmia Covid-19» amb un pressupost de 8.560.000 - per a l'exercici 2020 i de 94.772.844 - per a l'exercici 2021.  
  
Segon. Justificació de la dotació d'hores extraordinàries Covid-19  
  
1. Els centres privats concertats acollits al sistema de pagament delegat hauran de justificar la relació laboral de caràcter contractual que s'aplica al personal docent per compte d'altre, amb contracte laboral formalitzat amb la titularitat del centre, inclosos en l'àmbit d'aplicació del text refós de la Llei de l'Estatut dels Treballadors i en el Règim General de la Seguretat Social.  
2. Les cooperatives subjectes al règim específic de finançament hauran de justificar la relació laboral de caràcter contractual que s'aplica al personal docent per compte d'altre, amb contracte laboral formalitzat amb la titularitat del centre, inclosos en l'àmbit d'aplicació del text refós de la Llei de l'Estatut dels Treballadors i en el Règim General de la Seguretat Social. El titular del centre haurà de presentar aquesta justificació davant la direcció general competent en centres docents privats concertats dins dels deu primers dies hàbils dels mesos de gener, abril, juliol i octubre. En els mateixos períodes haurà de presentar declaració responsable relativa a estar el centre al corrent en el compliment de les obligacions per reintegrament de subvencions.  
  
  
Tercer. Pagament de la dotació d'hores extraordinàries Covid-19  
1. El pagament del personal docent contractat amb la dotació d'hores extraordinàries Covid-19 en centres acollits al sistema de pagament delegat es realitzarà a través de la nòmina de pagament delegat segons allò que preveuen els articles 11 i 13 de l'Ordre 2/2019, de la Conselleria d'Educació, Investigació, Cultura i Esport.  
2. En el cas de les cooperatives subjectes al règim específic de finançament, el pagament de les hores extraordinàries Covid-19 es realitzarà segons allò que preveu l'article 12 de l'Ordre 2/2019, de 17 de gener, de la Conselleria d'Educació, Investigació, Cultura i Esport.  
  
Quart. Justificació de despeses extraordinàries relacionades amb la Covid 19  
a) Actuacions a subvencionar  
Constitueixen les actuacions a subvencionar la realització de l'adequació necessària d'espais, adquisició de material i despeses de neteja i menjador, necessaris per a la correcta prestació del servei educatiu adaptat a les condicions necessàries com a conseqüència de la pandèmia Covid-19.  
Totes les factures hauran de contindre algun d'aquests conceptes per poder ser vàlides com a justificació de l'actuació subvencionada.  
b) Períodes per a la justificació  
S'estableixen dos períodes per a la justificació i posterior pagament de les despeses extraordinàries.  
Primer període: del 18 de novembre al 2 de desembre de 2020.  
Després d'aquest primer període, una vegada comprovada la validesa de la documentació, es procedirà a ordenar el pagament de la subvenció fins a un màxim del 30 % de la dotació consignada en el Decret 141/2020, de 18 de setembre, del Consell.  
Segon període: de l'1 al 15 de març de 2021.  
Posteriorment, una vegada comprovada la validesa de la documentació, es procedirà a ordenar el pagament la quantitat que reste fins arribar al 100 % de la subvenció.  
  
c) Procediment de justificació  
Per a realitzar la justificació els centres presentaran al consell escolar del centre la corresponent la documentació acreditativa de les despeses extraordinàries relacionades amb la Covid-19.  
El consell escolar, a la vista de la documentació presentada, aprovarà o no els comptes i adoptarà, segons el cas, acord de conformitat o de disconformitat. El secretari del consell escolar estendrà certificació d'aquest acord segons els models que figuren com a annexos a aquesta resolució: annex I per al primer període i annex II per al segon període. Tots dos annexos estaran disponibles en la pàgina web de la Conselleria d'Educació, Cultura i Esport http://www.ceice.gva.es/va/web/centros-docentes/centros-privados-concertados.  
Aquesta certificació s'haurà de comunicar a la Direcció General de Centres Docents de la Conselleria d'Educació, Cultura i Esport, a través del tràmit d'OVICON anomenat «Pressupost extraordinari Covid-19», en cadascun dels períodes previstos en el resolc quart, apartat b.  
  
En aquest tràmit electrònic figurarà, en el primer període, la quantitat concedida i el límit del 30 %. A més, el representant de la titularitat haurà de consignar la quantitat que proposa justificar i adjuntar la certificació signada pel secretari del consell escolar en què figure l'acord del consell escolar, segons el model de l'annex I.  
En el segon període, en el tràmit electrònic, figurarà la quantitat concedida i les quantitats justificades i pagades en el primer període. El representant de la titularitat haurà de consignar la quantitat que proposa justificar i adjuntar la certificació signada pel secretari del consell escolar en què figure l'acord del consell escolar, segons el model de l'annex II.  
d) Imputació del pressupost  
Els imports justificats pels centres privats concertats que imparteixen educació infantil, educació primària, educació secundària obligatòria o pels centres específics d'educació especial s'imputaran a l'aplicació 84.82.41.683.26, línia S1007000.  
  
Contra aquesta resolució, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte en el termini d'un mes des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de novembre de 2020.- El director general de Centres Docents: José Joaquín Carrión Candel.